**Z á p i s n i c a**

z V. zasadnutia Miestneho zastupiteľstva mestskej časti Košice-Staré Mesto, konaného dňa 01.08.2019

------------------------------------------------------------------------------------------------------------------------

Prítomní: podľa prezenčnej listiny.

**Úvod rokovania**

p. Petrovčik, starosta MČ: Otváram dnešné V. zasadnutie miestneho zastupiteľstva. Nakoľko je prítomných 13 poslancov, konštatujem, že je prítomná nadpolovičná väčšina všetkých poslancov a zastupiteľstvo je uznášania schopné. Teraz pristúpime, prosím, k voľbe návrhovej komisie. Budeme dnes hlasovať bez hlasovacieho zariadenia, takže poprosím každého, keď hlasujeme, aby držal dlhšie ruku, aby sa presne spočítali hlasy pri hlasovaní. Takže prosím teraz návrhy na členov návrhovej komisie.

- - -

**Návrhová komisia**

p. Petrovčik, starosta MČ: Takže prosím teraz návrhy na členov návrhovej komisie, nech sa páči.

p. Blaškovičová, poslankyňa MiZ. Navrhujem pani kolegyňu Hulmečíkovú a pána Djordjeviča.

p. Petrovčik, starosta MČ: Ďakujem. Poprosím, hlasujte prosím za návrh pani poslankyne Blaškovičovej. Kto je za?

***Hlasovanie č. 1:*** *za – 11, proti – 0, zdržalo sa – 2, nehlasovalo – 0*

p. Petrovčik, starosta MČ: Takže oznamujem vám, že návrhová komisia bude pracovať dnes v zložení pani poslankyňa Hulmečíková a pán poslanec Djordjevič.

- - -

**Určenie overovateľov**

p. Petrovčik, starosta MČ: Za overovateľov zápisnice určujem pani poslankyňu Galdunovú a pána poslanca Hanesza.

- - -

**K programu rokovania**

p. Petrovčik, starosta MČ: Vážené poslankyne, vážení poslanci, obdržali sme program dnešného rokovania v pozvánke. Budeme hlasovať o bodoch zverejnených v programe zasadnutia. Prosím teraz návrhovú komisiu, aby prečítali návrh na uznesenie

p. Hulmečíková, poslankyňa MiZ: Návrh na uznesenie: Miestne zastupiteľstvo mestskej časti Košice-Staré Mesto podľa § 12 ods. 5 a 7 zákona č. 369/1990 Zb. o obecnom zriadení v znení neskorších predpisov schvaľuje body zverejneného programu V. zasadnutia Miestneho zastupiteľstva mestskej časti Košice-Staré Mesto.

p. Petrovčik, starosta MČ: Kto je za?

***Hlasovanie č. 2:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Teraz prosím poslancov o doplňujúce návrhy k programu rokovania.

p. Djordjevič, poslanec MiZ: Ani nechcem doplňujúce, keď môžem. V prvom rade nejaké technické záležitosti. Chcem sa opýtať, či z dnešného zasadnutia bude zhotovený audiozáznam, či bude zverejnený.

p. Petrovčik, starosta MČ: Nahrávaný je.

p. Djordjevič, poslanec MiZ: Ale či bude zverejnený. Zápisnica, prepis.

p. Petrovčik, starosta MČ: Nahrávaný je. Nevidím v tom problém, čiže určite zverejnený môže byť. Nahrávka o tom bude a bude aj zápisnica.

p. Djordjevič, poslanec MiZ: To len aby sme vedeli. A potom, druhá vec. Vidíme cez sociálne siete, že proste aké môžu vznikať komplikácie a mám aj zachytené od niektorých starostov, že po návšteve, a videl som, že aj dnes navštívil primátor našu mestskú časť. Neviem, či oficiálne v rámci jeho programu návštevy mestských častí, alebo to bolo v inej veci. Len som išiel okolo. Ale zachytávam aj nejaké náznaky toho, že nie všetko by muselo byť schválené. A na Ťahanovciach, konkrétne bol prípad, že jednu vec vypichli, ktorú ..., lebo starosta tam reagoval dobre, si myslím. Predpokladám, že aj náš starosta bude reagovať, že pošle obratom čím skôr na magistrát nejaký akceptačný list, aby oni to potvrdili, že vlastne akceptujú to, čo sme schválili. Aby sme neprišli do situácie, kedy my minieme finančné prostriedky a pošleme 20. decembra alebo v polovici decembra list, vyúčtovanie a to nám nebude potvrdené. Konkrétna moja otázka je, že či schváliť všetko spolu, že či by nám to neuľahčilo ... . Akože je to aj komplikovanejšie robiť tie uznesenia, ale či by nám to neuľahčilo rozparcovať, alebo keď to máte pred jednané, tak v poriadku. Ale, že prípadné problémy ..., lebo vtedy, keby nebolo niečo akceptované alebo či kontrolór sa môže vyjadriť, alebo pani z ekonomického úseku, pani Gáspárová, že či nemôže nám to ako celok nejako pozastaviť, lebo ... . Ale asi nie. No, ale pre istotu som tú tému otvoril. Hej? Ale keď je to fajn, tak to schváľme ako celok.

p. Petrovčik, starosta MČ: Dobre, ďakujem. Vlastne už potom v rámci toho bodu si povieme veci, takže ... .

p. Djordjevič, poslanec MiZ: To ešte bol nebol. Ospravedlňujem sa.

p. Petrovčik, starosta MČ: Hlási sa ešte niekto k programu?

p. Blaškovičová, poslankyňa MiZ: Prepáčte, pán starosta, ja sa len chcem opýtať. Ja to mám pomýlené alebo kto? Ak je to mimoriadne zastupiteľstvo, predsa je jasné, o čom sa dnes rokuje. Môžu sa pridávať body?

p. Pillár, hlavný kontrolór MČ: Neexistuje mimoriadne zasadnutie, existuje iba riadne. Len do zátvorky sa dalo, že mimoriadne. Rokuje sa podľa takých podmienok ako každé jedno.

p. Blaškovičová, poslankyňa MiZ: Dobre, ďakujem veľmi pekne za informáciu.

p. Petrovčik, starosta MČ: Takže môžeme pristúpiť k bodu č. 1

- - -

**Bod č. 1**

**Schválenie použitia účelových prostriedkov poskytnutých mestom Košice v zmysle uznesení Mestského zastupiteľstva v Košiciach č. 129 a 131 zo dňa 19.06.2019**

p. Petrovčik, starosta MČ: Najprv, dovoľte, by som dal slovo pánovi predsedovi finančnej komisie a potom budeme pokračovať. Takže nech sa páči.

p. Hanesz, poslanec MiZ: Minulý týždeň, vo štvrtok, sme mali finančnú komisiu, na ktorej sme v podstate do určitej miery pred jednané návrhy ešte raz prešli, a to čo vidíte v písomnej forme, bolo to to jednoznačne odsúhlasené. Myslím si, že sme dospeli ku kompromisu. Najvážnejší kompromis je určite v tom, keď si to rozpočítate na drobné, tak vidíte, že do obvodu č. 1, idú malé financie, ale sme sa dohodli, že mnohé projekty, ktoré chceme pripraviť tento rok z týchto financií, sa budú realizovať v obvode č. 1 a okrem toho by som navrhoval, aby sme sa aj nad tým zamysleli a dali si všetci záväzok, že tam hľadáme ďalšie príležitosti, aby sme tento značne zanedbaný obvod nejaký spôsobom rozvinuli. Máme tu tabuľku, o tom sme hlasovali a toto by ma byť podkladom.

p. Petrovčik, starosta MČ: Máte to vlastne v materiáloch, aj v podkladoch. Toto sme vlastne tvorili v rámci finančnej komisie, čiže to je také ešte na neostro. Vlastne tie materiály, ktoré máte na stole, z tých treba vychádzať, ale oni by sa mali zhodovať. No, ale samozrejme treba sa o tom ešte pobaviť.

p. Hanesz, poslanec MiZ: Musím sa priznať, že až do nedávna som neveril, že vlastne samotné mesto ako bude reagovať na tie naše návrhy. Ale už máme nejakú spätnú väzbu. A podľa mňa, práve tá spätná väzba bude predmetom dnešného rokovania. Lebo keby to bolo také hladké, že to čo finančná komisia odsúhlasila, odsúhlasime dnes, tak to by sme veľmi rýchlo skončili. Ale tu máme jeden ako keby..., neviem ako to nazvať, návrh zo strany mesta na jednu zmenu. O tom ja viem naozaj veľmi málo, viem to síce aj ja predniesť, ale pán starosta ... .

p. Djordjevič, poslanec MiZ. *Faktická poznámka:* Neviem, čo je predmetom a v podstate je úplne jedno, čo je predmetom. Ale v minulosti také praktiky neboli, nie je to cesta a už dosť sme sa podvolili našimi návrhmi direktívnym usmerneniam mesta, ktoré nemali niektoré ani oporu v zákone. Napríklad to, že nemohli byť akceptované výdavky, ktoré sme už mali zahrnuté v našom rozpočte. To nemalo oporu nikde. Hej? To už bolo totálne despotické. Už keď ide niekto škrtať, už samozrejme, že rebélia tu je najneschodnejšia cesta, lebo môže prísť presne k tomu, čo nechceme, aby sa tie peniaze nevrátili na mesto. Ale na druhej strane, pán starosta je členom Rady starostov a oni by mohli sa voči niečomu ohradiť. Uvidíme, čo nám povie starosta, že čo konkrétne to je. Ale myslím si, že Rada starostov by mohla trošku zatlačiť na pána Poláčeka, pána primátora a vysvetliť mu, že mestské časti a mesto sú ako prepojené nádoby, a mesto bez mestských častí existovať nemôže. Vlastné mestské časti sú samotné mesto. Takže ja by som tu až tak netancoval ako on píska. A jednoducho už dosť sme urobili ústupkov s tým, že neinvestujeme, napríklad ako iné mestské časti, do ihrísk, mestskej zelene. Neinvestujeme do ostatných výdavkov, ktoré by možno boli efektívnejšie. A už keď tu ideme škrtať, tak mne sa to osobne nepáči. Ja by som to až tak neakceptoval.

p. Petrovčik, starosta MČ: Dobre. Ďakujem. Nech sa páči pán poslanec Hanesz.

p. Hanesz, poslanec MiZ: Aby sme tu nehovorili v rébusoch. To, čo tu vidíme na tabuli, v podstate pán Poláček akceptoval. Dal podporu takmer všetkému. Akurát má určité výhrady, čo sa týka sobášnej sály. Máme samozrejme prebrať jeho názor. Nepoznám všetky pohnútky, ktoré ho k tomu viedli, ale jednoznačne vyjadril to, že rozbehnuté investície do verejných priestranstiev, čiže chodníky, ešte nie sú dokončené a práve tá časť nedokončená by mohla byť financovaná zhruba z takej čiastky ako je sobášna sála. Toto on vlastne navrhuje. Prediskutujme situáciu.

p. Petrovčik, starosta MČ: Dobre. Takže, ak sa nikto nehlási, skúsim povedať k tomu to najdôležitejšie. Bol tu spomenutý pán primátor Poláček. Ja by som nechcel, aby to bolo o ňom a o jeho mene, a tak, lebo, vážne, nie on ..., aby to nebolo vnímané, že on tu teraz rozhoduje vlastne o všetkom a proste my to teraz ideme všetko robiť tak, ako si niekto praje. Čiže, poďme sa skôr o tom baviť, skúsme sa odosobniť a poďme sa baviť o tom, ako by to mohlo vyzerať. To znamená, ten pôvodný projekt máte pred sebou. Každý vieme, ako sme k tomu aj na finančnej komisii, nie ľahko, dospeli, k tomu konsenzu. Ako sme to nakoncipovali, že kam by tie peniaze mohli ísť, hlavne v rámci kapitálových výdavkov. Myslím si, že v rámci tých bežných, tam myslím nebude nejaká dlhá rozprava. Takže k tým kapitálovým. Ako tu už bolo naznačené, vlastne po konzultácii s vedením mesta, ja sa chcem vlastne vyhnúť tomu, čo už vidíme v iných mestských častiach, že po rokovaní zastupiteľstva, potom sa tam ešte týždeň – dva, naťahujú a dopisujú si, a navštevujú sa, a neviem čo všetko. Čiže ja som sa rozhodol ísť trošku iným spôsobom a normálne si to na priamo vykonzultovať a povedať si úplne všetko a tak, aby výsledok dnes bol taký, aby sme vážne nemuseli tu potom riešiť túto tému ďalšie dva, tri, štyri týždne a potom sa tu zase schádzať, dopisovať si a vlastne o tom rozprávať. Takže v rámci tohto projektu, tých bodov, ktoré máme aj na tabuli, poviem teraz. Z tých všetkých, hovoríme o šiestich bodoch, čiže o tých bodoch, ktoré sú nad tou červenou čiarou. Bod č. 2, bod č. 3 a ..., tam samozrejme 4, 5 a 6 ... . To znamená, 2, 3, 4, 5 a 6, tam zásadne nejaký problém, myslím si, že by nemal byť. Je to samozrejme projekt dvor Kuzmányho – Kpt. Nálepku, parc. č. 3788/1, Huštáky. Je tam ten projekt CROSSFIT a plus park, čiže CROSSFIT ihriska, vypracovanie len samotného projektu. Ďalej je tam bod č. 3 Projekt Hutníka – Haviarska. To znamená zase z iného obvodu. To bolo výsledkom rokovania, aby to bolo rovnomerne rozložené v rámci obvodov. Tam je vlastne tých 2 000 EUR na vypracovanie projektu. Tiež v tom medzi blokovom priestore Hutníka – Haviarska. Pri týchto dvoch projektoch bola debata. Treba priznať, že či je to v poriadku, a či to je kapitálový výdavok, lebo otázne je, či bude a kedy bude, a či bude realizovaný samotná realizácia projektu. To znamená, vybudovanie toho parku alebo toho ihriska. Ale to sú také debaty, vážne, to by sme tu mohli do rána o tom rozprávať. To nikto nevie, čo bude. A samozrejme, ideme do toho a dávame si také plány, aby sme ich aj zrealizovali. Čiže, ja osobne nevidím nejaký dôvod, prečo by ten bod č. 2 alebo č. 3, tieto projekty, prečo by sa nepodarilo v najbližšom výhľadovom období roka – dvoch zrealizovať z hľadiska, aké to budú náklady k pomere k nášmu rozpočtu v rámci roka. Takže toľko k bodu 2 a 3. Bod č. 4 je projekt vypracovanie projektu Jesenná 22. Ten navrhujem spojiť s bodom č. 5. To znamená, tam je tá samotná realizácia toho crossfitového ihriska na Jesennej č. 22. Čiže tam by sme to len sčítali a tá suma by bola vlastne spolu 18 000 EUR, lebo logicky ten projekt je súčasťou realizácie. Čiže, aby to bolo v jednom celku. Takže to je vlastne jediné de facto ihrisko, crossfitové ihrisko, ktoré si trúfame z týchto ..., v rámci tejto investície zrealizovať a vlastne dokončiť do konca roka, a vyúčtovať ho do tohto termínu, ako je v tých materiáloch, čiže do 20.12.2019. Bod č. 6 je projekt na revitalizáciu plochy nad ihriskom Laca Novomeského v hodnote 5 000 EUR. Toto je podobné niečo ako bod č. 2 a 3, kde sa môžeme donekonečna baviť. Bude? Nebude? Ako bude zrealizovaný? Jedine ten bod č. 6 je rozdielny od bodu č. 2 a 3 v tom, že je samozrejme finančne oveľa niekde inde náročnejší. Tam bude treba určite oveľa vyššiu investíciu, ako v bode č. 2 a 3, pri realizácii samotnej, lebo je to lesík nad tým atletickým oválom. Ale samotne, už keď budeme pri realizácii, tak tam samozrejme už to bude iná investícia ako pri bode č. 2 a 3, keď budeme už tie projekty realizovať. Takže na to chcem upozorniť. Práve preto je dobré ale mať pripravený aj tento projekt. Ale samozrejme tento projekt bod bodom č. 6, od začiatku všetci vieme a hovoríme, že tam pôjde do realizácie z cudzích zdrojov. Hej? Lebo tam ozaj si neviem predstaviť, odkiaľ by sme na to vzali. Takže tam samozrejme bude hľadanie tých možností prefinancovania z tých cudzích zdrojov. Takže toľko na začiatok. A teraz vlastne ten bod č. 1, ktorý je problematický. Je tam vlastne navrhovaných 50 000 EUR na sobášnu sálu, čiže vlastne na tú vzduchotechniku, kde sme sa nejako všetci zhodli, že je tam v lete horúco, v zime zima a my sme vlastne aj zvyšovali poplatky za sobáše a vlastne ..., na druhej strane snažíme sa tie sobáše robiť ešte kvalitnejšie a krajšie ako doteraz. A zároveň sme aj ako žiadaná mestská časť. A práve preto si myslím, že by sme mali mať reprezentatívne priestory a tak vznikla vlastne aj tá myšlienka, že dať takto bod č. 1. Ale, samozrejme, treba sa na to pozrieť aj z druhej stránky, že efekt z toho pocíti oveľa nižšie percento ľudí, ako keby sme investovali do niečoho v uliciach. To znamená, nejakú investíciu do detského ihriska, chodníka alebo podobného v rámci verejného priestranstva. Takže tuná mám vlastne tak nejako pred jednané alebo proste osobne si myslím, že poďme sa o tom pobaviť a ozaj, poďme si povedať, či budeme skalopevne trvať na niečom, z čoho môže vzniknúť len problém a nakoniec, v konečnom dôsledku, prídeme aj o 50 000 EUR na sobášku a aj iné veci, možno ktoré by nám mohlo ešte mesto v rámci našej mestskej časti prefinancovať. Potom sa nedožijeme. Takže navrhujem pobaviť sa o tom bode č. 1, či ozaj ideme do tejto alternatívy alebo potom do alternatívy ... . Lebo potom naozaj vyvstáva otázka. Keď nie to, tak čo? Takže ja tu mám, samozrejme keby si to potom niekto z poslancov osvojil, ale najprv ideme o tom podiskutovať, žeby sme ten balík v tej hodnote vlastne preinvestovali do chodníkov, ktoré vlastne ešte nie sú dokončené, ktoré sú vlastne v rámci našej mestskej časti a si túto investíciu vyžaduj. A v konečnom dôsledku občan by videl, lebo jeho nezaujíma ako, cez koho ako sa to financovalo. Vidí, že ten chodník je nový, zrekonštruovaný. Hovoríme nie o opravách, hovoríme o kompletnej rekonštrukcii chodníkov. Tak ako sme to aj vlastne naposledy na tej Vojenskej ulici riešili a vlastne sa to aj medializovalo. Takže, ja ten zoznam môžem len tak ..., alebo najprv samozrejme potom prečítam, predložím prípadne, ktoré by to mohli a mali byť, lebo chcem povedať ešte jednu vec. Treba si povedať, či áno, súhlasíme, poďme do tých chodníkov. Sú to samozrejme chodníky, ktoré sú v pláne mesta ešte v rámci toho celoročného plánu rekonštrukcie chodníkov na úrovni mesta. Čiže je to objemovo možno 10 % z celkovej hodnoty tej zákazky, ktorú vlastne počas roka mesto robí a sme svedkami, že tie chodníky sa rekonštruujú. Čiže vlastne by len došlo k tomu, že tieto financie, tých 50 000 EUR, by sa vlastne použili na financovanie rekonštrukcie týchto chodníkov. Ten prínos by bol pre občana, že by mal nový chodník a vyvstáva samozrejme otázka. Čo s tou sobášnou sálou? Lebo zase by sme to nejako oddialili a neriešili. Tak tam potom by sme išli do financovania opravy alebo investície do vzduchotechniky z mestského rozpočtu v budúcom roku. Hej? Takže by sme vlastne ..., výsledkom by bolo, že budeme mať aj do konca roka dokončené chodníky, ktoré ešte nie sú a v budúcom roku z mestských peňazí, to znamená nie z nášho rozpočtu, navyše by sme dostali tých 50 000 EUR na tú sobášnu sálu. A ďalej, som samozrejme v jednaní, alebo robím všetko pre to, aby to bolo neviem či raz toľko alebo ešte ďalšia nejaká vyššia suma na odstránenie havarijného stavu toho dvora, ktorý tu je. Hej? Lebo tam nás tlačí topánka. Nášho dvora v rámci budovy. Takže toľko na začiatok. Otváram teraz diskusiu. Najprv faktická.

p. Hulmečíková, poslankyňa MiZ. *Faktická poznámka*: Ak sa chceme o niečom baviť, musíme niečo vidieť. My vlastne nič nevidíme, takže nemáme sa o čom baviť. Čiže treba namnožiť to, lebo čítaním nič nezískame a potom treba urobiť aj prestávku.

p. Petrovčik, starosta MČ: Ja som to zaslal do emailu, čiže pani Vidová vám to namnoží, lebo som nechcel jednak držať a jednak som si nedovolil nejako vám to posunúť na stôl, že tu máte, tak to bude. Ale poďme sa o tom pobaviť. Čiže o chvíľu uvidíte detailne, ktoré ulice. Ja to zatiaľ môžem prečítať. Takto sa dohodnime, že technicky kto má faktickú, aby som vedel rozlíšiť od diskusie. Takže pani poslankyňa a potom ... .

p. Blaškovičová, poslankyňa MiZ. *Faktická poznámka*: Nerozumiem, na čo sa finančná komisia stretla trikrát, keď stačí, aby prišiel pán primátor a všetko sa zmenilo. Takže sa mi to proste nepáči. Naozaj si nemyslím, že primátor je Boh tohto mesta. Ďalšia vec je. Keď sú teraz peniaze, ktoré dostala táto mestská časť, tak naozaj majú o nej rozhodovať poslanci tejto mestskej časti a nie, že pán primátor vám dá darček. Tu máš rožok, ale teraz ho zjem ja. Ty si videl, ale na budúci rok dostaneš ďalší. Prepáčte, to sa mi teda vôbec nezdá. Ďakujem.

p. Petrovčik, starosta MČ: Ďakujem. Nech sa páči.

p. Kočiš, poslanec MiZ: Zoznam, počkajme chvíľočku. Skôr my predložme niečo, každý vlastne môže niečo povedať, že aký má návrh a pobavme sa o tom môžeme aj s týmto ... .

p. Petrovčik, starosta MČ: Aby sme to udržali v nejakej rovine. To znamená, poďme sa ozaj baviť, či ideme podľa starého návrhu, alebo keď nie, tak ideme podľa tohto návrhu. Ale tretia alternatíva po C/ alebo alternatíva, že poďme ešte niečo iné vymýšľať, to by sme tu sedeli do večera.

p. Kočiš, poslanec MiZ: Na druhej strane ešte, prepáčte, 50 000 EUR ešte rozdeliť, že niečo by išlo, čo ja viem, 10 000 EUR do toho auta nemá význam, budúci rok niečo máme niečo dostať ... .

p. Petrovčik, starosta MČ: Nie. Keď sa rozhodneme nejsť do investície do sobášnej sály, tak určite en block nemá zmysel tam niečo látať, plátať, keď máme vlastne nejakú ..., v podstate prísľub alebo proste nejaký prísľub, že celý ten balík ... . Lebo je to mestský majetok samozrejme. Čiže tak ako teraz nie je nejaká vôľa ísť do financovania mestského majetku, napríklad táto budova, alebo rekonštrukciu, tak v budúcom roku priamo z mestského rozpočtu ... . A tam, samozrejme, to nie je o dobrom slove, že veríme a tak to bude, ale samozrejme tam vyviniem aj ja ako poslanec nepodporím rozpočet, kde nebude dodržané to, čo sa sľúbilo. Hej? Takže asi toľko. Poďme. Kto sa ďalej hlási?

p. Hulmečíková, poslankyňa MiZ. *Faktická poznámka*: Ja som nie tento zoznam myslela. Ten zoznam chodníkov celkovo. To nie je ten. To sú len vo výške 50 000 EUR, 1 – 7. Ja som myslela ten zoznam, čo má pán starosta.

p. Petrovčik, starosta MČ: Ktoré už boli urobené?

p. Hulmečíková, poslankyňa MiZ: Nie, ktoré boli urobené. To zostali mestskej časti len teraz tieto? Kompletný zoznam, ktoré mesto ešte robí.

p. Petrovčik, starosta MČ: Ja sa pokúsim. Skúste si písať, nie je toho veľa. Je to 4 – 5 ulíc a nadiktujem vám to. Okrem toho, čo ste dostali, tak tam sú chodníky, do ktorých by sme samozrejme nešli, keď sa dohodneme, že ideme do tohto. A to je Masarykova, pri kruhovom objazde. To je 553 m2 za 19 908 EUR. To je celý ten roh, ako sú tie stánky pred JUMBO centrom. Najprv poviem, že do ktorých by sme nešli, keby že sa ozaj rozhodneme pre túto alternatívu. Potom je to vozovka Štúrova. Čiže do vozoviek asi je to logické, že nejdeme. Štúrova II. etapa. Vozovka Kuzmányho ulica, od Dr. Kostlivého po Štúrovu ulicu. Potom Muránska ulica 1 – 9, chodník. Belánska ulica 1 – 8, chodník. Napríklad Belánska ulica 1 – 8, chodník, je 500 m2 za 19 500 EUR. Muránska ulica 1 – 9, chodník, je 900m2 za 35 100 EUR. Už aj z toho je vám, predpokladám, jasné, že ísť do takýchto investícií na úrovni mestskej časti je nereálne. Muránska, Belánska ulica. Verím, lebo poznám to tam. V katastrofálnom stave sú tie chodníky, ale my musíme pozerať aj na efektivitu. Neviem si predstaviť, že by sme dokopy 58 000 EUR dali len na tieto ulice, po ktorých prejde 5 a pol ľudí za deň. Takže to hovorím teraz preto. A teraz, Kuzmányho - vozovka, Štúrova – vozovka, nemusím vysvetľovať. Nepôjdeme my robiť cesty za ťažké peniaze 200 tisícové rozpočty. Masarykova – roh pri kruhovom objazde, takmer 20 000 EUR. Tak isto nad nejaké naše sily, ale hlavne je tam aj technický problém. Nemá zmysel tam nateraz narýchlo to ísť látať, plátať. Robiť niečo, keď sú tam stánky, ktoré treba najprv odstrániť. Takže to je toto a to je vlastne všetko. Nech sa páči pán poslanec Djordjevič.

p. Djordjevič, poslanec MiZ: Ďakujem, pán starosta. V prvom rade, prísľuby, ktoré nie sú podložené písomným vyjadrením, sú prísľuby ..., nechcem sa ani neslušne vyjadrovať akými. Tak isto aj občania mesta Košice dostali od pána primátora pred voľbami prísľub, že bude doprava pre ľudí od 62 rokov zadarmo a posunul túto hranicu nad 70. Čiže prísľuby tohto človeka mi, prosím vás, nespomínajte. Na druhej strane oceňujem snahu nášho starostu, že chce predísť akémusi konfliktu. Lenže, teraz sa tu bavme o tom, či my rešpektujeme inštrukcie mesta, alebo nerešpektujeme inštrukcie. Bolo napísané jasne, že máme investovať do majetku mesta, ktorý je v správe mestskej časti. Typickým príkladom je táto budova. To je najlepším príkladom táto budova. Je pýchou celých Košíc, lebo aj na historických pohľadniciach je táto budova zobrazovaná ako jeden zo symbolov mesta Košice. Čiže by malo byť eminentným záujmom mesta podporiť akýkoľvek návrh našej mestskej časti do tejto budovy. Samozrejme, že sobášku nevidí toľko ľudí, ako vidí chodník. To, čo sme sa bavili na komisii. Nie je to investícia na efekt. Hej? Lebo ihrisko, chodník, niečo čo prejde každý. Túto sobášku ocení len hosť sobáša v danom roku. Čiže, keď sa bavíme o efektívnosti, je to nižšie číslo. Na druhej strane, vážení, teraz je nechcem zaťahovať mestskú časť do môjho osobného boja s primátorom. Ale na druhej strane, náš pán starosta v minulosti bol človekom, a bol by som rád, keby sa mu tá odvaha vrátila, ktorý sa postavil aj s transparentom na lavicu a protestoval proti primátorovi, keď sa mu nepáčilo to, ako sa primátor vyjadruje a respektíve aké veci navrhuje. Čiže tu sa bavme aj o nejakom princípe a o nejakom stiahnutí chvosta, lebo to keď raz dovolíme, dovolí si to stále. Jednoducho my tu ideme suplovať to, čo je povinnosťou mesta. Minulý týždeň na svojej facebookovej stránke pán primátor dal video, že do chodníkov sa investuje 8,6 milióna. Tak on chce, aby on v podstate ušetril na investícii mesta. A tu potom na čo bol dobrý ten boj v meste, keď sme si to naozaj vydupali a ten bod trval dve hodiny a sa tam pomaly koalícia rozpadla kvôli tomu, lebo starostovia, aj náš pán starosta to podporil, aby tie peniaze išli. To zase ho musím vyzdvihnúť, že bol z tých z tímu Fungujúce Košice, ktorý hlasoval v podstate za záujmy mestských častí. To má u mňa plus. Ale na druhej strane, vážení, on to, že nepodpíše, to nemá žiadnu oporu. A ja by som, pán starosta, skôr na úrovni Rady starostov sa zjednotil v záujme mestských častí. A áno, povedzme si úprimne. Tak, ako som kritizoval predchodcu Gregu, že všetko dáva do plavárne a staromešťania z nej nemajú nič, lebo tam chodí 5 – 10 % staromešťanov. Na druhej stráne áno, tá sobáška ani pre náš efekt nie je tá najlepšia investícia. Ale tu teraz, keď aj dám si ..., už budem končiť pán kolega, už keď si dám preč všetko, čo je medzi mnou a primátorom, všetky výmeny diskusií, keď sa na to pozriem úplne neutrálne, musím sa na to pozerať zásadovo. My nič neporušujeme, práve naopak, my plníme inštrukcie mesta. Keď môžeš prezradiť. Aký bol dôvod? Ale asi ho nepovedal. Nerozumiem, čo môže mať proti tej investícii. Lebo fajn, však to nám je lepšie. A ešte aj na Škultétyho by som navrhoval, však tam je cesta na Vojenskú stokrát rozbitá, stokrát plátaná. Ale tu ide o to, že aké má naše zastupiteľstvo váhu, aký má zmysel, akú má silu náš mandát. Však my sa totálne, s prepáčením, zhovadíme pred ľuďmi. Lebo, dobre, nebolo to verejne posunuté. Lenže tento materiál už visel na internete a ľudia to videli. A teraz my to ako odkomunikujeme? Prišiel niekto a povedal, že jemu sa tá investícia nepáči, lebo že on chce, aby sme robili chodníky. To tu bolo dobre povedané. Teraz, je to Boh, alebo je to majiteľ Košíc? A nechcem naozaj, a to na svoju česť hovorím, nechcem vťahovať a nezaťahujem ostatných poslancov a celú mestskú časť do nejakého svojho osobného boja. Ale pozrite sa na to aj týmito očami, ako som ja povedal. Principiálne. Ďakujem.

p. Petrovčik, starosta MČ: Ďakujem, nech sa páči pán poslanec Konečný.

p. Konečný, poslanec MiZ: Pán starosta, mňa by zaujímalo, či môžeš prezradiť z rokovania primátora, že či mu vadí a bude vystupovať plošne proti akémukoľvek použitiu tejto sumy 50 000 EUR, lebo sme mali aj iné návrhy, čo sa týka tejto budovy, čo sa týka našich budov a nejaké takéto veci. Čiže plošne, všetko čo do investícii majetku mesta v našej správe mu vadí? Do tejto budovy. Nebola napríklad klimatizácia. Bavili sme sa ešte o niečom inom, o dvore. Nemáme vôbec akože počítať s takýmto niečím? Vieš mi povedať niečo bližšie, alebo len špeciálne sobášna sieň mu vadila?

p. Petrovčik, starosta MČ: Odpoviem na to. Vlastne ide o to, že vôbec to netreba brať osobne, že mu niečo vadí alebo nechce nám dať na sobášku alebo do tejto budovy. On len sa pozerá a vlastne vedenie mesta, keď sa skúsime odosobniť a na to pozrieť. Im ide len o to, aby ... . Očakávajú sa ťažké roky. To je prvý fakt, z ktorého treba vychádzať. To znamená, budúci rok ešte neviem, ako tak, a ďalší druhý, tretí ... . Vlastne všetky ukazovatele a vlastne všetko tomu nasvedčuje, že dobre už bolo. Teraz nemá zmysel sa zapodievať a ísť do histórie, že prečo je špajza prázdna a kto za to môže a neviem čo. Vieme ako to bolo. Ale situácia je taká, ako keby ozaj len veľmi veľký optimista asi očakáva, že ekonomika bude rásť aj najbližších x rokov. To znamená, sú tu všetky signály, a či už klasické makroekonomické, ktoré v podstate signalizujú, že asi nejde na nás dobrá doba, ale skôr zase sú tu ... . Treba si uvedomiť jednu zásadnú vec, idú voľby. Koncom februára budú voľby a ešte nemáme ani pomaly koniec augusta a už sa tu predháňajú jedna strana pred druhou, kto najviac čo všetko pre ľudí dá. Od vianočných príspevkov až po dobre že nie autá zadarmo. Budeme toho svedkami, to sa bude stupňovať až do konca roka. To znamená, každý sa bude chcieť páčiť zo súčasnej vládnej koalície. Len treba povedať aj po B. Nás to v podstate nemusí zaujímať, ale musí nás to zaujímať z toho hľadiska, že všetky tieto, aj zákonné, úpravy, či už z oblasti daní, ktoré oni ešte do konca roka urobia, aby sa zapáčili svojim voličom, lebo vlastne ich popularita prudko klesá. A samozrejme logicky budú robiť takzvané ..., ja nechcem tu politicky, ale kamikadze kúsky. A jedným z nich sú tieto daňové veci, ktoré budú výsledkom, aby bežný človek dostal na výplatnej páske, alebo dôchodca, čo najviac do konca roka z tých peňazí, ale niekde to musia zobrať. A kde sa to zoberie, to budú presne samosprávy, pretože my dostávame podiel z podielových daní. A keď raz sa urobí, či už sa zvýši odpočítateľná položka alebo proste sa urobia opatrenia, aby rozdiel medzi hrubou a čistou mzdou bol nie taký aký je, tak výsledkom bude prepad v príjmoch kraja, mesta, mestských častí v budúcoročnom rozpočte. Takže toto je dôvod, prečo asi aj vedenie mesta je obozretné a ten rezervný fond ako je a koľko tam je. Treba byť asi veľmi opatrný, pretože sú tam ..., samozrejme vieme, nebudem tu o tom rozprávať, aké časované bomby na úrovni mesta, ktoré tu zanechali predchodcovia. Takže o tom to asi je a preto sa tu hľadajú nejaké kompromisy. Čiže, aby ste ozaj ..., netreba to úplne brať, že niekto tu príde a diriguje, že ako to bude. Ale ozaj si treba pozrieť, čo vlastne, aký je návrh a vlastne si povedať. Však vlastne ono to je pre mestskú časť, pre našich občanov, lebo ozaj nie je dôležité akým spôsobom tie financie tečú, ale ten výsledok samotnej mestskej časti. Či je urobené, investované. A keď hovorím, je tu aj prísľub, musím povedať, že vlastne príde čas aj na sobášnu sálu a následne aj ten dvor v rámci ..., ten havarijný stav tuná v tejto budove. Takže preto sa asi hovorí o týchto možnostiach prefinancovať to priamo z mestského rozpočtu v budúcom roku a do majetku priamo. To znamená, už do budovy.

p. Konečný, poslanec MiZ: Čiže ty si nenavrhoval ani niečo iné?

p. Djordjevič, poslanec MiZ: A ja mám návrh kompromisný. Môžem?

p. Petrovčik, starosta MČ: Moment. Ja hovorím. My môžeme teraz sa tu baviť, že miesto tej sobášky, že čo iné, ale ja sa bojím toho, že sa tu rozsype vrece s každou ulicou, každý si tu začne vyťahovať nejaké a my sme tu vážne už sedeli tri, či štyri krát prevažná väčšina poslancov a toto sa už nejako nerodilo ľahko a nebolo by možno ani fér teraz napríklad úplne celé prekopať a teraz tu vyslovene vyťahovať ... . Čiže, ozaj zostaňme pri bode jeden. Sobáška. Nie sobáška, tak čo za. Nech sa páči pán Djordjevič.

p. Djordjevič, poslanec MiZ. *Faktická poznámka*: Beriem riziká, lebo naozaj sa bavíme ... . Jak ja som zásadový, tak aj on je. Zase reálne povedzme. Je tam riziko, žeby to nepodpísal. To je realita. To berme ako fakt. A nie sme doktori, aspoň ja nie som psychiater, aby som šetril jeho stav a vyjadroval sa k nemu. Svoje si myslieť môžem. Mám tu kompromisné riešenie. Zásadne som proti direktívu investície do chodníkov, aj keď potrebujeme ich potrebujeme ako soľ, lebo je to nahrabanie financií mesta. A mám tu kompromisný, kde je vlk sýty, aj ovca celá, a to je práve to, že čo vidíte na tabuli, nebudú to projekty, ale budú to realizácie, plus tam zahrňme aj bod č. 7 Hradbovú projekt a pekne napočítajme na 50 000. A čo vtedy povie? Hej? Čiže sa urobia tri ihriská. Stihne, nestihne? Veď to môžeme urobiť. Kopec stavebných firiem máme. Nehovorme, že sa nestihne. Na jeseň nebudú mať toľko zákaziek. Keď sa rozumne zadá objednávka, nemusí to všetko robiť jedna firma. A máme tú obrovskú výhodu napríklad, oproti iným mestským častiam, ktoré si práve odsúhlasili investície do správy mestskej zelene, kde pán primátor ich pekne už teraz odpinkal s tým, že možno to zeleň nestihne všetko zrealizovať. A on urobí všetko preto, aby zeleň to nestihla všetko realizovať. My sme sa rozhodli investovať do našich ihrísk. Tak poďme potom tak, že my budeme spokojní všetci, lebo budú naše projekty a nebudeme mať ten pocit, že sme sa podvolili a stiahli chvost. Nemôže nič na to povedať, lebo povedal, že je to fajn a tie chodníky nech si pekne urobí sám, lebo je to kompetencia mesta a mesto má na to vyčlenené prostriedky. My sme si peniaze vydupali. Akonáhle by sme ich dali do chodníkov, potom si škrtnime, že sme dostali 105 000 a bavme sa, že sme dostali len 55 000. Ostatné mestské časti to dajú, ako povedali poslanci. Takýto návrh dávam, čiže normálne tak z brucha, nebudeme vedieť samozrejme my povedať koľko stojí ihrisko, ale dajme normálne realizáciu jedného 15 000, druhého 15 000, tam sa zvýši Hradbová projekt a už sme na 45 000. Ale chodníky nie. Toto je môj návrh kompromisný. Ostatní, samozrejme, sa vyjadria. Neviem, či to treba písomne, či to prerušíme, budeme sa baviť o chodníkoch, ale dajme si kľudne ... . Bohužiaľ sa zdržiavame, ale dajme si také kolečko, či by ste skôr boli za toto, čo som teraz povedal. Realizácia projektov.

p. Petrovčik, starosta MČ: Dobre. K tomu poviem toľko, že Hradbovú nemôžeme, lebo Hradbová je náš majetok a do nášho majetku nemôžeme. Nech sa páči pani poslankyňa Faťolová.

p. Faťolová, poslankyňa MiZ: Ďakujem pekne za slovo. Vážené kolegyne, kolegovia, pán starosta. Ja som predpokladala, že ten bod 1. Sobášna sála je na 100 % najschodnejší bod, ktorý tu bol z tých všetkých a ako počúvam, asi nie. Keďže je to majetok mesta, je v našej správe, je to nutné robiť. Je práve ako prvé zablokované. Tie chodníky. Ani jeden chodník, pokiaľ viem, nie je v našej správe. Je to majetok mesta, bez našej správy. A keď bolo uznesenie a bolo to usmernenie k tomu, že vyslovene do majetku, kapitálové výdavky, ktorý je v našej správe, tak sme tu zbytočne rozoberali všetky finančné investície, keď teraz to jednou čiarou znegujeme. Čiže chodníky, áno, pokiaľ viete kto bol iniciátorom toho a kto vzbudil rozruch okolo tých chodníkov, ako sa začali robiť, tak trvám na tom tak, ako som to povedala, vyjadrila a pokiaľ tu budem, tak budem na tom trvať, aby sa robili kompletné chodníky a poriadne. Hoc aj v menšom množstve, pomalšie. Ale tieto peniaze, naozaj .. . Keď 50 000 takto pustíme do chodníkov, to vlastne my budeme, ako celá mestská časť, voči ostatným stratoví o 50 000, lebo to by malo investovať mesto. Je to ich majetok. A ešte sa vyjadrím ako robia tie chodníky. Aj by som bola rada možno vidieť ako ďalej sa pokračuje. Som rada, že to začali kompletne, ale tú kvalitu ... . Koľko ja som tam trávila času, to nech nikto ani nechce počuť, koľko ja som tam chodila. A keď nevedia urobiť jeden hrebeň pripojovací ku bloku a mi jednu bránu odseknú meter od brány, jeden pol metra a potom povie, že to nie je v ich majetku tento chodník, tá časť chodníka, tak nech sa nehnevá celé mesto, že urobí celý chodník a tie prípojky neurobia. A pritom neverím, že to nie je v ich majetku. Lebo ako je pozemok v ich majetku, tak keď prevzali pozemok, tak zobrali celú komunikáciu chodníka v tom tvare. A keď nie, tak chcem vidieť tu ako doklad, kde je to tak, že to tak nie je. Lebo potom to je ničie a ani nechoďme do takých chodníkov, kde nám budú odsekávať pred vstupmi, lebo je to na hanbu. A keď sa to neurobí poriadne, ešte to len skončí v novinách, tu vám hovorím. Čiže nie som za chodníky, aby ste vedeli. Hlásila sa pani poslankyňa Hulmečíková.

p. Hulmečíková, poslankyňa MiZ: Čo mám povedať? Už ani neviem, čo mám povedať. Už som na pokraji zrútenia z toho, lebo fakt sme sa tu hádali trikrát medzi sebou a hľadali sme riešenie. Ale to, čo povedal kolega Djordjevič, fakt hrozí to, že on nám tých 50 000 nedá. To si povedzme pravdu. Ja môžem povedať, že ja by som aj ruku do ohňa dala, že on tých 50 000 nedá. On si nájde dôvod. Je to primátor. Nájde si dôvod, ktorý si nájde. Len nerozumiem. Keď pán starosta hovoríš o tom, že mesto sa chystá do zlej situácie, že sa bude zhoršovať ekonomická situácia, tak ako je možné, že pán primátor rozpráva o MHD zadarmo do aquaparku. Hovorí o vrátení vody do Štefánikovej ulice, do koryta. To proste ... . Mne to pripadá ako schizofrenické. To je jednoducho povedané. Povedala som ako. Pozor. Ale jednoducho fakt môže sa nám to stať a treba nájsť nám buď alternatívne riešenie a treba to predložiť pánovi primátorovi na odsúhlasenie, že keď nie tá alternatíva, tak alternatíva B. je tá a dostane na výber z dvoch alternatív. Tie chodníky. Nech mi nikto, že komplexná obnova sa dá urobiť za 3 000, za 3 500. To sú smiešne sumy. To je o ničom. To je proste, buď robíme, alebo nerobíme. Čiže ja som za tú alternatívu, že dajme mu alternatívu, aby si mohol pán primátor vybrať, aby nemohol povedať, že zoberiem vám 50 000. Poďme ho my dobehnúť. Proste dajme mu alternatívu A., alternatívu B., že ozaj nejaké tie chodníky. Ale nemôže sa stať, že zo siedmych štyri sú z obvodu 3, 2 sú z obvodu 2 a jeden je z obvodu 1. Čiže zase to je zlé. Čiže zase tento zoznam nie je dobrý. Čiže zase tu budeme sedieť do siedmej a budeme hľadať riešenie na chodníky. Ale som za alternatívu, že dajme pánovi primátorovi dve alternatívy. Alternatívu 1, alternatívu 2.

p. Djorjdevič, poslanec MiZ: A tie chodníky by boli aj porušenie usmernenia mesta.

p. Petrovčik, starosta MČ: Alternatíva A. sobáška.

p. Hulmečíková, poslankyňa MiZ: Alternatíva B. s chodníkmi.

p. Djorjdevič, poslanec MiZ: Ešte aj C. som dal, realizovať tri ... .

p. Petrovčik, starosta MČ: Nerád by som ... .

p. Hulmečíková, poslankyňa MiZ: Haviarska nie je ešte v našej správe teraz.

p. Petrovič, starosta MČ: Bavme sa stále, či A. alebo B, alebo A. aj B. Nechoďme do debaty, že v mojom obvode je málo chodníkov, v tvojom je viac, lebo sa zamotáme.

p. Hulmečíková, poslankyňa MiZ: Ale nemôže, pán starosta, byť, že štyri chodníky pôjdu z jedného obvodu. To nemôže zase byť.

p. Petrovič, starosta MČ: Nech sa páči pán poslanec Priester.

p. Priester, poslanec MiZ: Ďakujem za slovo. Tak isto nesúhlasím, aby sme robili jednoducho chodníky a poviem aj rovno. Nebudem za to hlasovať, lebo je blbosť, aby sme my plnili niekoho sľuby predvolebné. A tiež neverím, že za tieto peniaze sa dá urobiť komplexná obnova daného chodníka. Ale môžeme urobiť napríklad to, ako hovoril pán Djordjevič. Rozdeľme 50 000. Máme tu tri projekty. Na Haviarsku sa to nedá, ale vychádza to okolo 16 000. 16 000 je realizácia Jesennej. Môžeme zrealizovať niečo iné. Prípadne si pridajme, chceli sme na svietiť celý tento vlastne veľký objekt. Tak poďme do toho, alebo ešte niečo tu vymyslíme. Ale nerobme projekt, ktorý bude v zmysle chodníkov. A navyše, tie chodníky sú znova zle rozdelené. Akože dobre, nemusíme sa o tom baviť, ale zase je to o tom istom. Tak potom sa poďme baviť štatisticky, že dvojka, trojka sú pred jednotkou.

p. Petrovčik, starosta MČ: Dobre. K tomu poviem toľko, že tie chodníky, ten zoznam, to som si ja nevycucol z prsta, alebo neurobil, že chcem jeden obvod presadzovať. Vyčítali sme to z komplexného návrhu projektu za tých ..., neviem v akej to bolo hodnote, ktorý sa teraz v rámci roka 2019, proste čo vidíte v uliciach. Tak to je tých 10 % a podľa daného rozpisu, ktoré mali ešte dorobiť. To znamená, že ten zoznam je dávno vykontrahovaný vlastne zhotoviteľom. To znamená, že nie je to vytvorené, že teraz sme si tu niekto sadli a povedali, že poďme robiť takéto chodníky. Nech sa páči pán zástupca.

p. Ďurica, zástupca starostu MČ: Ak môžem, v podstate tá celá genéza opravy tých chodníkov, tiež to bolo také, že áno, dáme vám peniaze, vyberte si, ktoré chodníky chcete realizovať. Keď sa to začalo realizovať, tak bolo to proste nekvalitné, slabé. Vôbec nie v tej hodnote ponúkanej. Dobre, tak prišla odpoveď. OK, tak teda urobíme vám kvalitne, ale len polovicu. Stále je to proste niečím podmieňované a nevieme sa dopracovať k ničomu, lebo nám mesto, povedzme, akože ruku vám podáva. Vyberte si, čo chcete, dáme na to peniaze. Akonáhle si vyberieme, čo chceme, takto to chcieť nemôžete, toto bude len polovičné riešenie. Čiže, vlastne teraz toto riešenie nie je zlé, len vlastne supluje to prvotné, ktoré vôbec nemalo súvis s tými 80 000, ktoré nám boli až na to neskôr ponúknuté. Čiže, ak chce pán primátor niečo viditeľnejšie, tak tie chodníky ... . Oni sú nové prvý týždeň, potom ti ľudia už aj zabudnú, že majú nový chodník. Čiže skúsme otočiť tú investíciu do niečoho fakt viditeľnejšieho, nielen do asfaltu prakticky. To je môj názor.

p. Priester, poslanec MiZ. *Faktická poznámka*: Ten zoznam ste dostali od zhotoviteľa, ktorý mal vlastne realizovať mesto. Takže oni si to vypracovali a teraz z týchto peňazí chcú.

p. Djordjevič, poslanec MiZ. *Faktická poznámka*: Konštruktívne, lebo som aj sľúbil, že sa v niektorých veciach polepším, a že nebudem taký tvrdohlavý stále. Aspoň na úrovni mestskej časti to nie je ani žiadúce. Navrhujem takúto vec, aby sme na chvíľu prerušili, na 10 minút. Pán starosta by to mohol aj zistiť. Niektoré mestské časti idú investovať do ihrísk v správe mestskej zelene. Vážne, ten chodník, nehovorím to ako čerstvý rodič. Aké vekové skupiny ...? Napríklad som robil aj takú komplexnejšiu kampaň, lebo som robil tú starostovskú, tak som sa zamýšľal nad všetkými problémami. Sú tu kategórie pracujúcich, tí väčšinou majú deti. Sú tu seniori. Im sa ťažko pomáha, lebo čo seniorovi dáte čo? Lavičku? Hej? Seniorom dávame ten príspevok na stravovanie. Čiže napríklad by bolo dobré, pán starosta, zistiť, lebo viem, že ostatní starostovia to robia. Idú investovať do ihrísk v správe mestskej zelene. Nehovorím, že teraz zo všetkého, z balíka 80 000 má ísť do ihrísk, ale sú tri kategórie. Sú deti, sú pracujúci, sú seniori. Hovorím, seniorovi, okrem lavičiek, ma nič nenapadá ako sa dá pomôcť. Lebo tam je tá dotácia, čo sme vtedy schvaľovali, čo sme tak museli škrtiť, že nie 50 centov, len 25 centov, lebo my nemáme peniaze, lebo suplujeme sociálnu poisťovňu alebo neviem koho. Hej? Čiže nehovorím, opakujem to, ako rodič. Len vidím, že tie detské ihriská sa využívajú. Však aj ty donedávna si chodil s dcérkami na detské ihriská. Tá stredná generácia, od 12 do 18 rokov, oni sú už organizovaní v oddieloch. Oni už nevyužívajú. Napríklad ihrisko Laca Novomeského sa nevyužíva. Jednoducho to už nie je tá doba, ako my keď sme boli malí a na Kuzmánke, aj na Škultétke sme hrávali futbal na asfalte. Jednoducho, dnes je už iná doba. Dnes sú už oddiely, sú krúžky. Už je to organizované po telocvičniach. Proste deti už nevyrastajú na ulici jednoducho. To je realita. Dnes máte prázdne, tá stredná generácia. Čiže tie najmenšie deti sa reálne chodia hrávať. Ja chodím na Pajorovu, chodím na Laca Novomeského. Tam sú vkuse deti. Čiže, tu je zase z mojej strany kompromisné. A nie som proti tým chodníkom. Chodník je najpodstatnejší aspekt, najviditeľnejší. To každého z nás by pochválili ľudia, lebo potľapkali by nás všetkých. Z hľadiska efektu je najlepšie urobiť chodník. To ja viem. Keď som zabezpečil opravu chodníka, len diery, ľudia ma tľapkali. Získaval som tak politické body. Ale tu sa teraz zamýšľajme. Keď už nechcem byť taký, že tvrdohlavý, že teraz nebudeme a robíme si tú sobášku, a to zase len ten balvan posunieme, lebo sú tam nepríjemné tie sobáše a pán starosta, alebo sobášiaci, on sa stotožňuje s nami. Len je v pozícii starostu, už nie je poslanec, už nie je rebel, atď. Už je proste starosta. To jednoducho je súčasťou mesta. Čiže inak sa k tomu musí pristupovať. Ale hovorím, že dávam tu návrh prezistiť, či by boli ochotní akceptovať. A ja mám teraz podnet od občanov, a viem vám ukázať aj email, na Karpatskú. Tam je ihrisko proste staré. A vieme si do každého obvodu nasáčkovať za 50 000. Krásne sa to dá urobiť, lebo tam len treba vymeniť prvky.

p. Petrovčik, starosta MČ: Ďakujem. Nech sa páči pani poslankyňa Blaškovičová.

p. Blaškovičová, poslankyňa MiZ: Pán starosta, bola som poslankyňou, keď prišli ľudia protestovať proti aktivitám, ktoré sa im nepáčili. Ja by som sa veľmi rada postavila a protestovala by som proti tomu, že keď sa pán primátor rozhodol, že mestské časti dostanú na investície peniaze, a nepodpíše investíciu, ktorú sa táto mestská časť rozhodla realizovať, a tých 50 000 nechá mestu, tak nech mesto robí tie chodníky, ktoré chce. A máme verejnú argumentáciu na to, že my sme tie peniaze nedostali, ale nechalo si ich mesto. Takže ja zásadne nebudem hlasovať za žiadnu zmenu. Ja budem hlasovať za 50 000 na sobášnu sálu. A keď to pán primátor nepodpíše, nech pán primátor a mesto za to robia chodníky a spovedá sa za to, prečo táto mestská časť dostala o 50 000 menej. Hotovo. Tak budem hlasovať.

p. Djordjevič, poslanec MiZ: Chcem dať procedurálny návrh na prerušenie diskusie na 10 minút.

p. Petrovčik, starosta MČ: Dobre, tak hlasujme o procedurálnom návrhu. Kto je za?

***Hlasovanie č. 3:*** *za – 13, proti – 0, zdržalo sa – 0, nehlasovalo – 0*

p. Petrovčik, starosta MČ: Bolo to schválené.

p. Petrovčik, starosta MČ: Pokračujeme v rokovaní. Ešte k tej poslednej téme, ktorá bola, aby sme na to hneď nadväzovali. Bola tu vznesená požiadavka, myslím si, že od pána poslanca Priestera, že poďme do ihrísk, ktoré sú v správe mestskej zelene. Tam sa mi zdá, že ešte sa úplne zamotáme. Bohužiaľ, z celkového počtu ... .

p. Djordjevič, poslanec MiZ: Nie, to ja so hovoril o zeleni.

p. Petrovčik, starosta MČ: Či vlastne ..., pardón. Takže pán poslanec Djordjevič. 14 ihrísk v správe mestskej zelene. 5 v našej správe. A bohužiaľ, z tých piatich de facto tam už nie je z čoho vyberať, z tých známych dôvodov. A v tých štrnástich v správe mestskej zelene by bolo čo vyberať, ako sme sa o tom bavili aj na tých neformálnych stretnutiach, ale je to tam zase komplikované. Jediné riešenie je tam, de jure, odhlasovať. Dobre. Ideme, je neviem, Lomená, Slovenskej jednoty, Karpatská. Ale to môžeme len tak odhlasovať, že tie financie preúčtujeme, dáme vlastne ako dotáciu správe mestskej zelene a správa mestskej zelene to za naše peniaze zrealizuje. Chcem na to upozorniť. Komplikovaný proces. V iných mestských častiach už to tak urobili. Čiže správa mestskej zelene sa z toho zblázni. Je to pritiahnuté za vlasy. Proste to nestihnú. Takže výsledok bude nula na konci roka. A to asi nechceme. Ďakujem.

p. Blaškovičová, poslankyňa MiZ: Mám procesný návrh. Navrhujem ukončiť rozpravu k tomuto bodu a navrhujem hlasovať.

p. Petrovčik, starosta MČ: Už?

p. Blaškovičová, poslankyňa MiZ: Áno. Však my sme sa v podstate dohodli. Máme, nenavrhujeme iné, hlasujme.

p. Petrovčik, starosta MČ: Bol daný procedurálny návrh. Takže hlasujte, či chcete ukončiť diskusiu. Hlasujeme o procedurálnom návrhu o ukončení diskusie k tomuto bodu. Kto je za?

***Hlasovanie č. 4:*** *za – 7, proti – 4, zdržalo sa – 2, nehlasovalo – 0*

p. Petrovčik, starosta MČ: Čiže neprešlo?

p. Djordjevič, poslanec MiZ: Prešlo. 7 bolo za.

p. Petrovčik, starosta MČ: Ideme hlasovať. Upozorňujem. V rámci hlasovania, keď návrh uznesenia nebude schválený, výsledok bude, že vlastne ho neschválime. Ale nemáme alternatívu, takže ... .

p. Djordjevič, poslanec MiZ: Môžem sa ešte prihlásiť? Len krátko. Nie diskusný príspevok, taká technická vec. Máte to premyslené? To znamená, ak by sme v predloženom znení odsúhlasili, vieš zajtra už podpísať uznesenie, odoslať na mesto a oni nám v akej lehote musia odpísať pán kontrolór? V tridsaťdňovej? Pani Gáspárová, ako to tam v minulosti bolo? Posielali sa akceptačné listy? Posielali. Čiže tam vlastne, keď budeme mať na papieri. Samozrejme, že to vieme aj medializovať, atď. Ja to len, ako sme hovorili s pánom predsedom finančnej komisie, on má v tomto pravdu, že my sme prepojení s mestom. A teraz ako hovorím, trošku proti tomu, čo som v úvode povedal, že tá rebélia. Lebo naozaj, my dostávame dotácie na múzeum, na plaváreň, atď. Tomu sporu možno sa treba vyhnúť. Ale tu ide proti sebe. Dobre. Nebudem zamotávať. Čiže odpoveď znie. Príde papier z mesta. A keby prišlo podpísané, že toto, tak buď sa to zrobí na septembrovom, že alternatíva, alebo si zrobíme mimoriadne. No, bohužiaľ. Ale ja budem asi trvať za seba na pôvodnom návrhu. Oni hovoria, že čas sa kráti, keď im to vyhovuje. To hovorili aj pri EYOF-e. Ale keď rozprávajú o NTC-čku, tak vtedy sa nekráti. Čiže aj tá palica má dva konce a ohýba sa podľa ... .

Následne sa rozvinula neriadená diskusia.

p. Petrovčik, starosta MČ: Ja vás chcem teraz upozorniť, že ..., tých poslancov, ktorí teraz hlasovali za ukončenie diskusie a pristúpili k hlasovaniu. Ak sa odhlasuje tento návrh uznesenia, ktorý tu je, tak v podstate sa vrátime do bodu nula, čiže sa tu zídeme o mesiac, o dva, o tri a budeme sa tu stretávať. Čiže nemôžeme ..., teraz som nepochopil, či sa niekto ponáhľa domov, alebo ... .

p. Blaškovičová, poslankyňa MiZ: Prepáčte, pán starosta, kým ste boli preč, my sme využili tých 25 minút na to, že sme sa o tom rozprávali a dohodli sme sa, že budeme hlasovať za pôvodný návrh. Takže o čom tu chceme diskutovať? Iná alternatíva, tá vami predložená alternatíva, nebola predložená žiadnym poslancom ako alternatíva a my sme sa tu bavili o tom, že nebudeme robiť poskokov pánovi primátorovi a vám uľahčíme prácu tým, že to schválime, toto pôvodné uznesenie. Hotovo.

p. Petrovčik, starosta MČ: Dobre. Takže, ak je tomu tak, hlasujme prosím ... .

p. Ďurica, zástupca starostu MČ: Mám ešte otázku. A v prípade, že my si odhlasujeme, že chceme tento náš sumár a pán primátor ho nepodpíše, resp. nepodpíše sobášnu sálu, tým pádom nemáme ani peniaze na chodníky. Je to tak? Chápem to správne?

p. Petrovčik, starosta MČ: Ťažko je sa mi vyjadriť, keď som tu nebol, ale nezdá sa mi vhodné po prestávke sa niečo dohodnúť a potom človek nevie, čo sa tu riešilo a zrazu sfúknuť hlasovanie a vlastne celé to zmiesť zo stola. Takže ja by som navrhoval, aby ste zvážili, lebo ja neviem, čo ste sa dohodli.

p. Djordjevič, poslanec MiZ: Ale bolo odsúhlasené, pán starosta, hlasovaním, že sa ukončuje debata. Čiže, my musíme rešpektovať hlasovanie. A ja som chcel debatovať ďalej, podotýkam. Ale my nemôžeme teraz debatovať ďalej, lebo porušujeme rokovací poriadok.

p. Petrovčik, starosta MČ: Stále, každý vie prehodnotiť, že sa pomýlil a proste každé hlasovanie sa dá opraviť. Čiže ja sa ešte raz pýtam, čiže si to zopakujme to hlasovanie, lebo bolo zmätočné. Takže vás poprosím ešte raz hlasujme o procedurálnom návrhu pani poslankyne Blaškovičovej. Ozaj, ja neviem, vážne, čo ste sa tu dohodli. Treba si uvedomiť dôsledky. Takže ešte raz poprosím, opravme hlasovanie k procedurálnemu návrhu pani poslankyne Blaškovičovej.

p. Blaškovičová, poslankyňa MiZ: Pán starosta, absolútne protestujem proti vedeniu tohto zastupiteľstva. Na zastupiteľstve pred dvoma rokmi som ja vyzývala kolegov poslancov, aby neblbli a nepodávali trestné oznámenie na mesto. Nepočúvali ma. Trestné oznámenie odišlo. Potom bolo toto uznesenie zrušené. Teraz sme sa na niečom dohodli. Dohodli sme sa na tom, že sa nebudeme podlizovať mestu, že títo poslanci, ktorí tu trikrát sedeli a napočítali hodiny a nebudeme hlasovať za to, že dáme financie, ktoré ani podľa toho odôvodnenia a doporučenia proste neplatia. Prosím vás, nemanipulujte nás. Buďte taký láskavý. Naozaj. Hlasujme a uvidíte ako to prejde, lebo vlastne vy ste prišli s tým, že všetko toto, celé pôvodné je nezmysel a treba hlasovať tak, ako doporučil pán primátor. Ja odmietam nechať sa takto manipulovať. To je moje rozhodnutie.

p. Ďurica, zástupca starostu MČ: Nevyhrocujme to emočne.

p. Petrovčik, starosta MČ: Dobre, ale je nejaký postup. To znamená, ja keď mám pocit, že neboli dobre zrátané hlasy, ja vás žiadam o zopakovanie hlasovania a každý kto ako hlasoval by ako hlasoval a zopakujeme si to. Normálne, keď sa na základe tohto hlasovania potvrdíme, že boli hlasy sčítané správne, budeme sa podľa toho riadiť. Keď sa potvrdí, že nie, tak potom pokračujeme v diskusii. Niekto si prípadne, keď chce, osvojí pozmeňujúci návrh a ideme podľa rokovacieho poriadku. Takže vás ešte raz prosím ... . Faktická.

p. Hulmečíková, poslankyňa MiZ. *Faktická poznámka*: Pán starosta, hovoríte tu o tom, že pôjdeme podľa tohto nového predloženého. Ja sa pýtam a prosím na to odpoveď. Sú tam chodníky, ktoré nie sú v našej správe. Sú majetkom mesta. Vyhrala už na tieto pozemky súťaž nejaká firma. To bude všetko v súlade so zákonom, keď my to nemáme v správe? Lebo sme tu sedeli trikrát, kedy sme tu boli trikrát upozornení, že nemôžete navrhnúť toto, lebo toto nie je v našej správe. Nemôžete tamto, lebo ... . Boli sme už ohraničovaní, že musíte ísť v tomto koridore. My sme v tom koridore išli trikrát a teraz dostaneme tu jednu facku a poviete. Odsúhlaste mi tu tých 7 ... . Nie starosta nám ju dáva. Ale tak moment, niekto ... .

p. Djordjevič, poslanec MiZ: On je vykonávateľ, ale myšlienka je inde.

p. Hulmečíková, poslankyňa MiZ: Ja mesto myslím teraz.

p. Petrovčik, starosta MČ: Nemôžem reagovať, lebo sa musím držať programu. To znamená, poďme, potvrďme to hlasovaním, lebo vážne potrebujem vedieť, že či chcete ukončiť rozpravu alebo nie. A potom ... .

p. Djordjevič, poslanec MiZ: Máte ako starosta právo. Dajme hlasovať.

p. Petrovčik, starosta MČ: Hlasujte o procedurálnom návrhu pani poslankyne Blaškovičovej. Opakované hlasovanie, aby sme potvrdili a presne zrátali hlasy. Kto je za ukončenie?

***Hlasovanie č. 5:*** *za – 6, proti – 3, zdržalo sa – 4, nehlasovalo – 0*

p. Petrovčik, starosta MČ: Takže pokračujeme.

p. Hulmečíková, poslankyňa MiZ: Ja chcem počuť tú odpoveď, že týchto sedem chodníkov je v súlade s uznesením mesta a usmernením, listom, ktorý sme dostali, ktorý nám bol prečítaný. Lebo potom sme tu trikrát sedeli zbytočne a sme boli považovaní za blbcov.

p. Petrovčik, starosta MČ: Tento návrh vlastne, kde sa hovorí o týchto chodníkoch, je v súlade s uznesením. To znamená, tieto chodníky sú v rozpise a mesto ich malo v pláne.

p. Djordjevič, poslanec MiZ: Ale pán starosta, uznesenie mesta hovorilo, že má sa investovať do majetku mesta zvereného do správy mestskej časti.

p. Hulmečíková, poslankyňa MiZ: A teraz sa pýtam. Je Kuzmányho 23 – 27 zverené mestskej časti do správy?

p. Petrovčik, starosta MČ: Bude.

p. Hulmečíková, poslankyňa MiZ: Je? Lebo, keď bude, tak potom kľudne môžeme hovoriť aj o Jakobyho.

p. Petrovčik, starosta MČ: Samozrejme.

p. Hulmečíková, poslankyňa MiZ: Dostaneme to tak, že toho roku to môžeme urobiť? Takže chodníky budú mať.

p. Djordjevič, poslanec MiZ: Proste on chce chodníky, pochopte to. Chce ušetriť 50 0000. To je celé o tom.

p. Hulmečíková, poslankyňa MiZ: Ale ja chcem ten kompromis. Však som povedala, že som za dve alternatívy. Ale chcem mať to jasné, lebo ja chvíľami mám pocit, že som tu bola trikrát a stále počujem niečo iné a bohužiaľ, ja ešte mám dobrú pamäť, mňa ešte Parkinson nenavštívil. A stále je tu niečo iné, iná alternatíva. Tak chcem vedieť, čo je teraz pravda.

p. Petrovčik, starosta MČ: Dobre, ja som sa snažil vysvetliť, ako to asi by malo vyzerať, keby išla alternatíva A. s tou sobáškou, prípadne alternatíva B. s tými chodníkmi. To, že teraz poďme a keď to môže ísť, chodníky, poďme tam dať aj niečo iné, čo predtým sa vravelo, že nemôže ... . Neviem, či toto je cesta, ktorou by sme mali ísť a ísť si teraz niečo dokazovať s niekým za každú cenu. Veď sme tu všetci na to, aby sme robili pre občanov Starého Mesta a nie si doslova, ako sa hovorí, dokazovať si niečo.

p. Hulmečíková, poslankyňa MiZ: Ja nechcem si, pán starosta, prepáč, nič dokazovať. Ale tu sme sa naťahovali. Však to prvé stretnutie bolo také búrlivé, kde sme sa chytali za každé slovo, osobne aj ja, pani Gáspárovú. Hej? Čiže sme si vysvetľovali, čo môžeme, čo nemôžeme dovoliť. A teraz zrazu ... . Vlastne ja som prišla teraz k záveru, že na tie stretnutia neformálne nebudem chodiť, pretože nemá to význam. Pretože aj tak príde niečo, čo potom všetko zmetie.

p. Djordjevič, poslanec MiZ: Keď bola ľúbivá téma, napríklad parkovanie, tak vtedy aj pán starosta vyzýval verejne na nerešpektovanie všeobecne záväzného nariadenia mesta Košice. Ako prepáč, že som taký, že vraciam tak, ale tak je to. Keď si bol akože aktivista a chodil s tričkom na magistrát, tak normálne hovoril, že nezaplatím ani cent. Neplaťte ľuďom, nedodržiavajte všeobecne záväzné nariadenie mesta. A teraz tu sa ideme, už som starosta ... . Ako, ja chápem starostu. Starosta chce zachrániť situáciu. Lebo ja tomu všetkému rozumiem. Len pán starosta, kde sú tie mantinely? Nebol ústupok už to, že sme rešpektovali list, ktorý bol napísaný, kde nebola ani opora v zákone? Lebo tá posledná veta, že už muselo byť v rozpočte mesta, že také výdavky nemôžu byť. Toto bol obrovský ústupok. Hej? A už toto tu je naozaj ... . Nebudem hovoriť o diagnózach, ale je to jeden nonsens, že on príde, nechce sobášku, lebo on chce ušetriť 50 000 na tom. Tak by nemal jeden primátor sa chovať. A teraz tu si ideme povedať, či ideme sa postaviť na zadné, alebo nejdeme. Ak áno, a poviem za starostu, hádam, že keď sa postavíme na zadné, riskujeme to, že prídeme o 50 000 a aj o tie chodníky. Lebo naozaj ten človek, ja mám na to taký pohľad, že je toho schopný, že keď budeme hlasovať za tú sobášku, ideme do risku. Toto berme.

p. Blaškovičová, poslankyňa MiZ: Pán starosta, ak chce pán primátor urobiť chodníky, nech ich urobí. Nech ich urobí z tých 50 000, ktoré neschváli nám. Nech ich urobí to mesto, keď ich chce. Prečo by sme to mali robiť my s tým, že porušíme všetko, pretože schválime peniaze na niečo, čo nemáme ani v správe, čo príde možno následne. Plus, keď to následne bude pravda, tak to sú pre nás ďalšie financie, lebo tie chodníky budeme mať v správe a musíme sa o nich starať. Na zimnú údržbu dostaneme na to? Ja sa pýtam. Ja si myslím, že je to celé zlé. Proste, keď to chce robiť pán primátor, nech to z tých 50 000 urobí. Ale nech to neprehadzuje cez nás, že my sme tí hlupáci, my sme tie výkonné zložky a ešte si to vyžerieme aj tým, že sa budeme musieť o to starať. Nech si ich nechá, nech to urobí, keď naozaj toto je prioritné. A my neporušíme nič. My neporušíme to, že schválime návrh nejaký, ktorý nie je v súlade s týmto dokladom a nepotrebujeme my chodníky do správy. Chceme ich? Takže ja navrhujem. Ak to pán primátor neschváli a chce robiť chodníky, nech si ich urobí mesto.

p. Petrovčik, starosta MČ: Nech sa páči, ďalej.

p. Hanesz, poslanec MiZ: Ja tiež hľadám určité možnosti ako mať tie chodníky a mať aj sobášnu sálu. Nie je to jednoduché v tejto situácii a určite si nemyslím, žeby sme tých 50 000 my mali investovať do chodníkov. Ale naozaj, potom to komunikujme pozitívnejšie. Však my vraciame, my tie peniaze mestu prepustíme a nech realizuje tie chodníky. Tým pádom je to naša dobrá vôľa. My nemusíme schváliť 80 000. Však my schváľme tých 30 000. Tých 50 000 veľkodušne vraciame mestu, aby legálne investovalo do chodníkov, ani nie náhodou inde, ale do tých chodníkov, do tých našich. Mať tú nevýhodu, že nemôžeme povedať, že do ktorých chodníkov. Ale do týchto, lebo zrejme do týchto to budú investovať, keď tam vyhrala tá firma tú investíciu. Ale bolo by veľmi nepríjemné, keby sme si hneď v prvý rok v tomto volebnom období sa znepriatelili tak s mestom, že potom nejakým spôsobom budeme mať pocit, že nám škrtí z budúcoročného rozpočtu tie financie, ktoré budeme potrebovať. Čiže nie dobré ísť do vyhroteného konfliktu. Treba tie chodníky a tú sobášnu sálu, tuto teraz ako hovorím aj ja, že pán starosta dostal prísľub. Nie na papieri, len že budúci rok z rozpočtu mesta tá sobášna sála sa ... . Tak neviem, či práve klimatizácia, ale každopádne sa bude investovať do rozvoja tej sobášnej sály, lebo nie je to na úrovni. Takže rozmýšľajme trošku aj v tých politických intenciách a nie iba tak, že ten primátor sa chová tak alebo onak. Pred rokom sa choval inak ako teraz sa chová. Jednoducho, snažme sa pre tú mestskú časť získať prostriedky, ktoré uvidia ľudia, aj v tej sobášnej sále v budúcnosti. Tento rok ešte v tých chodníkoch. Ale jednoznačne potom vracajme peniaze pozitívnou náladou. Však my tie chodníky chceme. Dali ste nám 80 000, ale v skutočnosti ste nám dali len 30 000.

p. Petrovčik, starosta MČ: Áno. Ďakujem. Veľmi dobre odprezentované. Asi som to mohol presne takto aj ja. De facto je to to isté, čo je v tom pozmeňujúcom návrhu, len je to ináč povedané. Vlastne, však o to asi aj ide vedeniu mesta, aby sa dokončili tie chodníky, ktoré sú naprojektované. Trebárs aj tohto formou, že my áno a takto to pozitívne vieme odprezentovať, odkomunikovať. Lebo vlastne v skutočnosti to aj tak, keby ste schválili ten pozmeňujúci návrh tak to aj bude.

p. Ďurica, zástupca starostu MČ: Keď sa vykope vojnová sekera, nikdy sa nič nedosiahne. To je ďalší.

p. Djordjevič, poslanec MiZ: To nie je vojnová.

p. Ďurica, zástupca starostu MČ: Nemyslím. Len tento návrh bol zatiaľ najlepšie odprezentovaný. Ide o to, že keď sa postavíme na zadné, nevyriešime toho toľko ako diplomaciou a nejakým ... .

p. Konečný, poslanec MiZ: Môžem, pán starosta? Len to je, pán zástupca, že v tejto konštelácii neschváliť chodníky. To počas tej dvadsať minútovej debaty jasne padlo, že neschváliť chodníky. Schválime ak, tak dva varianty. Jeden je tá, že bod A. so sobášnou sálou a druhý bod, to by bola tá investícia do toho, že keď nechce do sály, tak to rovno dáme do ihrísk. Do realizácie, nielen na projekt. Projekt plus realizácia. Na chodníkoch sa tých trinásť ľudí nedohodne. Čiže môžeme urobiť dve verzie. Prvá so sobáškou a druhá ako dobré gesto, že dobre, pán primátor, ak toto sa vám nepáči, tak druhá verzia je teda s tým, že investícia pôjde do ihrísk. Ale do chodníkov toto zastupiteľstvo neschváli.

p. Djordjevič, poslanec MiZ: Malo by to byť jednoznačné. Však pán kontrolór?

p. Pillár, hlavný kontrolór MČ: Iba jedno. Nemôžeme alternatívy schvaľovať.

p. Konečný, poslanec MiZ: Mali sme my také. Bod A., bod B. GES – tá energetika.

p. Pillár, hlavný kontrolór MČ: Ale nie také, čo sa posielalo primátorovi, nech podpíše akceptačný list.

p. Kočiš, poslanec MiZ: Bavili sme sa o alternatívach. O jednej, či druhej. 10 000 alebo chodníky. To sú dve alternatívy.

p. Pillár, hlavný kontrolór MČ: Ale jedna z nich sa má schváliť. Len jednu, nemôžeme dve.

p. Djordjevič, poslanec MiZ: Urobili sme už ústupok, ja si myslím. Ja rozumiem pánovi starostovi, že chce ako toto. Ja myslím, že keď slušným listom napíšeme a potvrdíme to aj jednoznačným hlasovaním, tak to bude mať váhu. Verte mi.

p. Konečný, poslanec MiZ: A hlavne hneď si predstavovať, že toto, akože sme nejakí rebeli, že my chceme vykopávať vojnovú sekeru, to nemôže byť tak brané, preboha. Teraz hneď ideme útočiť, alebo ako? Toto snáď nebude nejakým spôsobom takto reflektované.

p. Priester, poslanec MiZ: Nevidím, čo je vojnová sekera na tom schváliť toto. Dobre, ostanú mu peniaze, urobí si z toho chodníky. Veď na tom nie je nič, ale toto nie jednoducho, ten druhý návrh.

p. Hanesz, poslanec MiZ: Myslím si, že nevykopeme vojnovú sekeru, keď toto schválime, ale každopádne nejakým spôsobom bude ako také negatívne. Áno? Bude to určitým spôsobom mať negatívne následky, ale podľa mňa môžeme ... . Keď takto schválime, tak čo sa udeje? Vyškrtne 50 000 a tých 50 000 potrebuje, keď to vrátime, tak potrebuje použiť niekde. Dúfajme, že tie chodníky urobí. Keď vrátime v takom znení, že my sa zriekame preto tých 50 000, aby investoval do chodníkov. Keby sme hlasovali len o 30 000 a o tom, že tých 50 000 vrátime na použitie chodníkov, tak už nemôže ... .

p. Djordjevič, poslanec MiZ. *Faktická poznámka*: Zoli, my dávame málo mestu, že dotujeme celomestskú organizáciu s názvom Mestská krytá plaváreň? Málo dávame mestu, že my sme obťažovaní hlukom, že tu máme tepny ako amfiteáter, Štefánikova. Každý nám tu prechádza. Nočný život nás ovplyvňuje veľmi, lebo keď sa z tých krčiem napijú a idú ... . Ja som býval pod internátmi na Škultétyho a keď oni porobili štátnice, tak spievali aj o tretej, štvrtej a nebolo to príjemné. Sme obťažovaní hlukom. Parkovanie - nemáme kde parkovať. Máme tu smog. Dotujeme plaváreň. Tak málo? A ešte zase niečo menej, že vzdajme sa? My by sme mali mať dvakrát ako iné mestské časti, lebo máme dvakrát toľko problémov. Ja viem, že teraz trošku to sťažíme starostovi, ale poďme hlasovať.

p. Petrovčik, starosta MČ: Vy ste vlastne v rámci prestávky mali debatu. Neviem, pani inžinierka, ak chcete možno, aby ste poslancom pomohla nejako k dobrému rozhodnutiu. Alebo sa chcete ešte niečo opýtať?

p. Djordjevič, poslanec MiZ: Pán starosta, všetky rozhodnutia sú dobré.

p. Petrovčik, starosta MČ: Keď chceme o niečom hlasovať, tak samozrejme máme návrh na uznesenie v rámci bodu. Potom je tu pozmeňujúci návrh. Čiže musí sa tu niekto z poslancov podujať ho vlastne predložiť a potom keď chcete prípadne ešte nejaký tretí, tak ho môžete skoncipovať.

p. Djordjevič, poslanec MiZ: Ja dám procedurálny návrh na ukončenie debaty, lebo už naozaj, tu sa motáme pán starosta. Alebo dajme si cvičné hlasovanie, kto je za pôvodný návrh? Ale tu normálne, ako keby si chcel ... . Nepresvedčíš tu.

p. Petrovčik, starosta MČ: Stop. Máme tu diskusiu, takže tak nedá rokovať. Máte niečo?

p. Ďurica, zástupca starostu MČ: Nahlas predložte kľudne nejaké svoje idey, aby sme vedeli.

p. Hanesz, poslanec MiZ: Samozrejme, že my nepoznáme to celé pozadie tých chodníkov. Zrejme mesto vysúťažilo, realizuje. Zistilo sa, že je to predražené. Je tam určite nejaká ..., na pozadí, nejaký zámer, prečo chce presmerovať peniaze na chodníky. Je to pravdepodobné, ale my tu domýšľame. My nevieme.

p. Blaškovičová, poslankyňa MiZ: Tak nech si ich presmeruje. Nech nám škrtne sobášku.

p. Djordjevič, poslanec MiZ: Pred voľbami hovoril, že stačí nekradnúť, všetko bude v tomto meste fungovať.

p. Blaškovičová, poslankyňa MiZ: Pán kolega, veď stačí, že škrtne tú sobášku a má to vyriešené a urobí mesto chodníky.

p. Djordjevič, poslanec MiZ: No, ale budeme mať my čisté ruky.

p. Blaškovičová, poslankyňa MiZ: Nikto z nás kto chodníky nechce, predsa za to hlasovať nemusí.

p. Djordjevič, poslanec MiZ: To je balík na investičné projekty mestských častí. Roky to tak fungovalo za toho zlého Rašiho, za toho smeráka, čo mu nikto v tomto meste nevie prísť na meno. Roky to fungovalo ako investície mestských častí. Chodník je investícia mesta. To radšej nemal podpísať uznesenie mestského zastupiteľstva a urobil by zo seba menšieho blbca ako toto, čo s nami robí.

p. Hanesz, poslanec MiZ: Nechcem tu zachádzať do histórie. Aj táto mestská časť realizovala chodník na Jesennej.

p. Blaškovičová, poslankyňa MiZ: Z vlastného rozpočtu.

p. Hanesz, poslanec MiZ: Z mestského rozpočtu.

p. Djordjevič, poslanec MiZ: Kedy to bolo?

p. Hanesz, poslanec MiZ: Teraz, pred dvomi rokmi.

p. Djordjevič, poslanec MiZ: Hej? My sme toto odsúhlasovali?

p. Hanesz, poslanec MiZ: Dobre. Ale tiež to bolo z mestských peňazí.

p. Petrovčik, starosta MČ: Dobre. Ešte v rámci diskusie niekto?

p. Faťolová, poslankyňa MiZ: Mňa len tak napadlo, že keď hovoríte, že sobášna sieň by bola na druhý rok, chodníky teraz, tak urobme teraz tú sobášnu a nech chodníky nám urobia, tých sedem, na druhý rok. Oni počkali, ešte počkajú toho polroka, až na druhý rok a urobia tie chodníky, na ktoré teraz akože nemajú peniaze. Podľa mňa je to jedno. Päťdesiat na päťdesiat.

p. Djordjevič, poslanec MiZ: A čo, tak mu to odkomunikujeme, že pôjde za ním starosta a povie mu, že urob menej chodníkov?

p. Faťolová, poslankyňa MiZ: No, ale ja viem, v čom asi to je. Už je to aj vysúťažené, už má zmluvy a ... .

p. Djordjevič, poslanec MiZ: On chce ukázať práveže teraz. Ja ho chápem.

p. Blaškovičová, poslankyňa MiZ: Nech pôjde za ním starosta a povie, že neprešlo to zastupiteľstvom.

p. Petrovčik, starosta MČ: Vy rozhodujete.

p. Hulmečíková, poslankyňa MiZ: Ešte sme nehlasovali.

p. Djordjevič, poslanec MiZ: Dávam ešte zase, už procedurálny návrh na ukončenie debaty, lebo stále sa točíme.

p. Petrovčik, starosta MČ: Prv ešte než, keď si osvojí zástupca, proste aby sme vedeli ozaj, aby sme mali alternatívu, lebo teraz dobre. Však prijmeme, neprijmeme.

p. Djordjevič, poslanec MiZ: Ale akú alternatívu?

p. Petrovčik, starosta MČ: Ten chodníkový.

p. Djordjevič, poslanec MiZ: Kontrolór hovoril, že netreba alternatívu.

p. Pillár, hlavný kontrolór MČ: No, nemusí. My musíme jedno uznesenie.

p. Petrovčik, starosta MČ: Hovoríme o pozmeňujúcom návrhu, že budeme hlasovať o pozmeňujúcom chodníkovom návrhu, keď to predloží niektorý z poslancov. Uvidíme koľko to dostane hlasov a potom ideme k uzneseniu, ktoré bolo od začiatku.

p. Ďurica, zástupca starostu MČ: Pozrite sa, je tu nejaký Čierny Peter. Hej? Čiže predložím pozmeňujúci návrh. Ja na vás, či ho schválime, neschválime, samozrejme. Takže pozmeňujúci návrh k bodu č. 1 Schválenie použitia účelových prostriedkov poskytnutých mestom Košice v zmysle uznesení Mestského zastupiteľstva v Košiciach č. 129 a 131 zo dňa 19.06.2019. Predkladá Ďurica Andrej v nasledovnom znení.

p. Petrovčik, starosta MČ: Dobre. Ešte niekto nejaký pozmeňujúci návrh? Ak nemá nikto žiaden, ukončím tým pádom diskusiu a pristúpime k hlasovaniu. Najprv budeme hlasovať, poprosím návrhovú komisiu, o pozmeňujúcom návrhu.

p. Djordjevič, poslanec MiZ a člen návrhovej komisie: Pozmeňujúci návrh k bodu č. 1. Názov materiálu: Schválenie použitia účelových prostriedkov poskytnutých mestom Košice v zmysle uznesení Mestského zastupiteľstva v Košiciach č. 129 a 131 zo dňa 19.06.2019. Predkladá Andrej Ďurica. Návrh sa mení/dopĺňa nasledovne: Miestne zastupiteľstvo mestskej časti Košice-Staré Mesto schvaľuje použitie účelových prostriedkov poskytnutých mestom Košice na základe uznesenia Mestského zastupiteľstva v Košiciach č. 129 zo dňa 19.6.2019 z rezervného fondu mesta Košice vo výške 80 000 €, na tieto účely:

1. Kuzmányho 23 – 27, parc. č. 3788/88, k. ú. Huštáky - chodník 7 000 €

2. Čajakova č. 3, parc. č. 3836/1, k. ú. Huštáky - chodník 3 000 €

3. Podtatranského ulica, parc. č. 2574, k. ú. Stredné mesto - chodník 3 500 €

4. Festivalové námestie, parc. č. 3920/1, k. ú. Huštáky – chodník 6 000 €

5. Park Angelinum, parc. č. 8140, k. ú. Letná – chodník 8 000 €

6. Park Angelinum 10 – 13, parc. č. 8140 a parc. č. 207, k. ú. Letná - chodník 7 500 €

7. Kpt. Nálepku, parc. č. 3790/41, k. ú. Huštáky – chodník 15 000 €

8. Projekt dvor Kuzmányho – Kpt. Nálepku, parc. č. 3788/1, k. ú. Huštáky

(CROSSFIT + PARK) – vypracovanie projektu 5 000 €

9. Projekt Hutnícka – Haviarska, parc. č. 3383/2, k. ú. Letná

(CROSSFIT + PARK) – vypracovanie projektu 2 000 €

10. Projekt a realizácia Jesenná 22, parc. č. 32/1, k. ú. Letná - vypracovanie projektu

(CROSSFIT) 18 000 €

11. Projekt na revitalizáciu plochy nad ihriskom L. Novomeského,

parc. č. 3805/21, k. ú. Huštáky 5 000 €

Spolu 80 000 €

p. Petrovčik, starosta MČ: Ďakujem, hlasujme o pozmeňujúcom návrhu pána Andreja Ďuricu.

***Hlasovanie č. 6:*** *za – 1, proti – 10, zdržalo sa – 2, nehlasovalo – 0*

p. Petrovčik, starosta MČ: Poprosím návrhovú komisiu o prečítanie pôvodného návrhu.

p. Hulmečíková, poslankyňa MiZ a člen návrhovej komisie. Návrh na uznesenie: Miestne zastupiteľstvo mestskej časti Košice-Staré Mesto schvaľuje použitie účelových prostriedkov poskytnutých mestom Košice na základe uznesenia Mestského zastupiteľstva v Košiciach č. 129 zo dňa 19.6.2019 z rezervného fondu mesta Košice vo výške **80 000 €**, na účely v predloženom znení. Už sa tie dva body 4. a 5. spoja.

p. Petrovčik, starosta MČ: Hlasujme, prosím.

***Hlasovanie č. 7:*** *za – 13, proti – 0, zdržalo sa – 0, nehlasovalo – 0*

p. Djordjevič, poslanec MiZ: Lepšie to bude vyznievať, keď je 13 : 0. Má to váhu.

p. Pillár, hlavný kontrolór MČ: Keď ešte k tomu môžem povedať. To neznamená, že keď nepodpíše primátor tých 50 000, takže nám ich berie.

p. Hanesz, poslanec MiZ: Presne o to tu ide.

p. Hulmečíková, poslankyňa MiZ: Presne o tom sme sa tu cez prestávku rozprávali.

p. Pillár, hlavný kontrolór MČ: Zase sa o tom bude rozhodovať v druhom kole.

p. Djordjevič, poslanec MiZ: Len budeme mať o ten mesiac menej.

p. Hulmečíková, poslankyňa MiZ a člen návrhovej komisie: Nevadí. Budeme ďalej. Ešte máme bod B. Návrh na uznesenie: Miestne zastupiteľstvo mestskej časti Košice-Staré Mesto schvaľuje použitie účelových prostriedkov poskytnutých mestom Košice na základe uznesenia Mestského zastupiteľstva v Košiciach č. 131 ods. B. dňa 19.6.2019 vo výške **25 000 €** na účely v predloženom znení.

p. Petrovčik, starosta MČ: Takže hlasujme teraz. Kto je za?

***Hlasovanie č. 8:*** *za – 13, proti – 0, zdržalo sa – 0, nehlasovalo – 0*

- - -

**BOD č. 2**

**Záver**

p. Petrovčik, starosta MČ: Týmto sme program dnešného V. zasadnutia Miestneho zastupiteľstva mestskej časti Košice-Staré Mesto vyčerpali. Prajem pekný zvyšok dňa.

V Košiciach, 01.08.2019

Zápisnicu vyhotovila: Mária Vidová

Overovatelia zápisnice: **MUDr. Magdaléna Galdunová** Podpísala:08.08.2019

**Ing. Zoltán Hanesz** Podpísal: 19.08.2019

Podpísal: 19.08.2019 Podpísal: 22.08.2019

**PhDr. Matúš Háber Ing. Igor Petrovčik**

prednosta Miestneho úradu starosta mestskej časti

mestskej časti Košice-Staré Mesto Košice-Staré Mesto